
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 884 

25 Οκτωβρίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Υπόδειγμα Γνωστοποίησης Συγκέντρωσης Επιχειρήσεων 

(άρθρο 4α, Ν. 703/77, όπως ισχύει). 1 

Υπόδειγμα Προηγούμενης Γνωστοποίησης Συγκέντρωσης 
Επιχειρήσεων (άρθρο 4β, Ν. 703/77, όπως ισχύει). .. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

( 1 ) 

Υπόδειγμα Γνωστοποίησης Συγκέντρωσης Επιχειρήσεων 
(άρθρο 4α, Ν. 703/77, όπως ισχύει). 

Απόφαση αριθ. 10/1995 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Εμπορίου 
στις 11.7.95, 25.7.95 και 14.9.95 και ώρα ΙΟ.ΟΟπ.μ. με την 
εξής σύνθεση: 

Πρόεδρος: Ιωάννης Γ. Σχινός, 

Μέλη: Βλάσιος Ασημακόπουλος, ΝικόλαοςΣακελλαρόπου- 


λος, Παναγιώτης Μαντξουράνης, αναπληρωματικό μέλος, 
κωλυομένου του τακτικού Χαρίλαου Χάρακα, Κωνσταντίνος 
Ηλιόπουλος, Μελίνα Μουζαυράκη, Δημήτριος Τζουγανάτος, 
Ιωάννης Κστσουλόκος, Λεωνίδας Νικολούζος, αναπληρωμα¬ 
τικό μέλος, κωλυομένου του τακτικού κ. Διονυσίου Κορ- 
Φ*άτη, 

Γραμματέας: Αλεξάνδρα-Μαρία ΤαραμπΙκου. 

θέμα της συνεδρίασης ο καθορισμός του ειδικότερου πε¬ 
ριεχομένου της γνωστοποίησης συγκέντρωσης επιχειρήσεων 
και η ρύθμιση κάθε άλλου σχετικού με αυτή θέματος, σύμ¬ 
φωνα με την παρ. 3 του άρθρου 4α του Ν. 703/77 όπως τρο¬ 
ποποιήθηκε και ισχύει με το άρθρο 2 παρ. 2 του Ν. 2296/95. 

Η Επιτροπή Ανταγωνισμού αποφασίζει ομόφωνα για τον 
καθορισμό του περιεχομένου και του τύπου της κατά το άρ¬ 
θρο 4α γνωστοποίησης συγκέντρωσης επιχειρήσεων όπως 
αυτό αποτυπώνεται στο έντυπο που επισυνάπτεται στην πα¬ 
ρούσα απόφαση. 

Η απόφαση εκδόθηκε την 25η Σεπτεμβρίου 1995. 

Η απόφαση αυτή να δημόσιευθεί στην Εφημερίδα της Κυ- 
βερνήσεως. 

Ο Πρόεδρος 
Καθηγητής I. Γ. ΣΧΙΝΑΣ 

Η Γραμματέας 
Α. Μ. ΤΑΡΑΜΠΙΚΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΛΛΗΝΙΚΗ ΔΗΜΟΚΡΑΤΙΑ 
ΕΠΙΤΡΟΠΗ ΑΝΤΑΓΩΝΙΣΜΟΥ 


ΥΠΟΔΕΙΓΜΑ ΓΝΩΣΤΟΠΟΙΗΣΗΣ ΣΥΓΚΕΝΤΡΩΣΗΣ ΕΠΙΧΕΙΡΗΣΕΩΝ 

(νόμος 703/77 ’όπως τροποποιήθηκε και ισχύει) 

(Σχετική η με αριθ 10/1995 απόφαση της Επιτροπής Ανταγωνισμού) 


ΥΠΟΒΑΛΛΕΤΑΙ: Στην Γ ραμματεία της Επιτροπής Ανταγωνισμού 

Κτίριο Υπουργείου Εμπορίου 
Πλατεία Κάνιγγος - 101.81 Αθήνα 


ΓΝΩΣΤΟΠΟΙΗΣΗ ΣΥΓΚΕΝΤΡΩΣΗΣ ΕΠΙΧΕΙΡΗΣΕΩΝ 

σύμφωνα με το άρθρο 4α νόμου 703/77 
(εντός μηνάς από την πραγματοποίησή της) 


ΟΔΗΓΙΕΣ 

Α . Εισανωνή 

1 Το υπόδειγμα αυτό ορίζει τις πληροφορίες που πρέπει να παρέχονται από μία επιχείρηση ή 
επιχειρήσεις κατά τη γνωστοποίηση στην Επιτροπή Ανταγωνισμού μιας συγκέντρωσης σύμφωνα με 
το άρθρο 4α του Ν 703/77 

2. Οι πληροφορίες που ζητούνται πρέπει να κατατάσσονται βάσει των αριθμών των τμημάτων και των 
παραγράφων του παρόντος υποδείγματος. 

3 Η γνωστοποίηση και τα απαραίτητα συνοδευτικά έγγραφα σε δύο (2) αντίτυπα Τα συνοδευτικά 
έγγραφα Θα πρέπει να είναι είτε πρωτότυπα είτε αντίγραφα των πρωτοτύπων επιβεβαιούμενα για 
την πληρότητα και την ακρίβειά τους Στα συνοδευτικά έγγραφα δεν περιλαμβάνεται υποχρεωτικά 
το κείμενο της συμφωνίας, που μπορεί όμως να ζητηθεί από την Επιτροπή κατά περίπτωση 

4. Η γνωστοποίηση θα πρέπει να υποβάλλεται στη Γραμματεία της Επιτροπής Ανταγωνισμού, Κτίριο 
Υπουργείου Εμπορίου, Πλατεία Κάνιγγος, Αθήνα και να συνοδεύεται, επί ποινή απαραδέκτου, από 
παράβολο Δημοσίου Ταμείου 40 000 δρχ (άρθρο 31, ν 703/77, όπως ισχύει). 

5. Τα υποβληθησόμενα στοιχεία θα είναι απόρρητα κατά την έννοια του άρθρου 27 του Ν. 703/77 

6. Ολες οι παραπομπές που περιέχονται στο παρόν υπόδειγμα αφορούν άρθρα και παραγράφους του 
Ν. 703/77 

Β. Ποιοι υττοχοεούνται σε ννωστοποίηση 

Υποχρεούνται σε γνωστοποίηση. 

1. όταν η συγκέντρωση αποτελεί αντικείμενο συμφωνίας των επιχειρήσεων που συμμετέχουν σ' αυτήν, 
η κάθε μία από αυτές^ μεμονωμένα ή από κοινού. 

2 σε όλες τις άλλες περιπτώσεις, τα πρόσωπα, οι επιχειρήσεις ή οι ομάδες προσώπων η 
επιχειρήσεων που αποκτούν έλεγχο στο σύνολο ή σε τμήματα μιας ή περισσοτέρων επιχειρήσεων 

3. Κάθε ενδιαφερόμενο μέρος που συμπληρώνει το παρόν υπόδειγμα γνωστοποίησης έχει την ευθύνη 
για την ακρίβεια των πληροφοριών που περιέχει. 

4. Για τις ανάγκες της συμπλήρωσης του υποδείγματος αυτού «τα μέρη μιας συγκέντρωσης» («τα 
μέρη») συμπεριλαμβάνουν και την επιχείρηση στην οποία αποκτάται ελέγχουσα συμμετοχή καθώς 
και εκείνη που αποτελεί το αντικείμενο δημόσιας προσφοράς για εξαγορά. 


1 Ο νόμος 703/77 (ΦΕΚ Α/278/26.9 77) «περί ελέγχου μονοπωλίων και ολιγοπωλίων και προστασίας του 
ελεύθερου ανταγωνισμού», τροποποιήθηκε με: 

(α) το νόμο 1934/91 (ΦΕΚ Α/31/8.3 91) «τροποποίηση της νομοθεσίας περί ανταγωνισμού και άλλες 
διατάξεις», 

(β) το νόμο 2000/91 (ΦΕΚ Α/206/24 12.91) «για την αποκρατικοποίηση, απλούστευση διαδικασιών 
εκκαθάρισης, ενισχύσεως των κανόνων ανταγωνισμού και άλλες διατάξεις», 

(γ) το νόμο 2296/1995 (Φ Ε Κ Α/43/23.2.95) «τροποποίηση του ν 703/77 » 

(δ) το νόμο 2323/1995 (ΦΕΚ Α/145/13.7.95). 

ΤΜΗΜΑ 1 ΣΤΟΙΧΕΙΑ ΣΧΕΤΙΚΑ ΜΕ ΤΟΥΣ ΣΥΜΜΕΤΕΧΟΝΤΕΣ ΣΤΗ ΣΥΓΚΕΝΤΡΩΣΗ 

1.1 Στοιχεία νια το γνωστοποιούν υέροο (ή υέρη)· 

Δώστε λεπτομερή στοιχεία για τα ακόλουθα: 

1.1.1 Επωνυμία, Διακριτικός Τίτλος, Διεύθυνση της επιχείρησης 

1.1.2. Φύση των ασκουμένων δραστηριοτήτων της επιχείρησης 

1.1.3 Στοιχεία νομίμου εκπροσώπου ή πληρεξουσίου των 7 
(Ονοματεπώνυμο, ιδιότητα, διεύθυνση, τηλέφωνο, Ρβχ, Τέλεξ) 

1.1.4 Στοιχεία του αρμόδιου για πληροφορίες και επαφές προσώπου 
(Ονοματεπώνυμο, ιδιότητα, διεύθυνση, τηλέφωνο, Ρ3Χ, Τέλεξ) 

1.2 Στοιχεία νια τα άλλα υέρη τγκ συγκέντρωσης (εκτόο από το γνωστοποιούν): 

1.2.1 Επωνυμία, Διακριτικός Τίτλος, Διεύθυνση της επιχείρησης 

1.2.2. Φύση των ασκουμένων δραστηριοτήτων της επιχείρησης · 

1.2.3 Στοιχεία νομίμου εκπροσώπου ή πληρεξουσίου των 2 
(Ονοματεπώνυμο, ιδιότητα, διεύθυνση, τηλέφωνο, Ρ3Χ, Τέλεξ) 

1.2.4 Στοιχεία του αρμόδιου για πληροφορίες και επαφές προσώπου 
(Ονοματεπώνυμο, ιδιότητα, διεύθυνση, τηλέφωνο, Ραχ, Τέλεξ) 

1.3 Στοιχεία διοριζόμενου αντικλήτου 3 στην Αθήνα 

(Ονοματεπώνυμο, επάγγελμα, διεύθυνση, τηλέφωνο, Ρβχ, Τέλεξ) 


ΤΜΗΜΑ 2 ΛΕΠΤΟΜΕΡΗ ΣΤΟΙΧΕΙΑ ΤΗΣ ΣΥΓΚΕΝΤΡΩΣΗΣ 


2.1 Σύντοιιπ περιγραφή τγκ συνκέντρωσηο 

Αναφέρατε ιδιαίτερα: 

2.1.1 Αν η συγκέντρωση πραγματοποιείται διά συγχωνεύσεως με κάθε τρόπο δύο ή 
περισσότερων ανεξαρτήτων προηγουμένως επιχειρήσεων, κατά την έννοια του άρθρου 4 
παρ.2 στοιχ. α (διευκρινίστε την ειδικότερη μορφή της συγχώνευσης). 

2.1 2 Αν η συγκέντρωση πραγματοποιείται με την άμεση ή έμμεση απόκτηση από ένα ή 

περισσότερα πρόσωπα που ελέγχουν ήδη μία τουλάχιστον επιχείρηση ή από μία ή 
περισσότερες επιχειρήσεις, του ελέγχου του συνόλου ή τμημάτων μιας ή περισσότερων 
επιχειρήσεων κατά την έννοια του άρθρου 4 παρ. 2 στοιχ. β (διευκρινίστε λεπτομερέστερα 
την ειδικότερη μορφή απόκτησης του ελέγχου): 

• με την αγορά συμμετοχών στο κεφάλαιο ή 

• με την αγορά στοιχείων του ενεργητικού, 

• με σύμβαση 

• ή με άλλον τρόπο (διευκρινίστε ποιόν): 


*■ Επισυνάψετε τα απαραίτητα έγγραφα νομιμοποιήσεως αυτών 

3 Αντίκλητος διορίζεται απαραίτητα μόνο όταν η έδρα της επιχείρησης ή των επιχειρήσεων που προβαίνουν 
στη γνωστοποίηση είναι εκτός νομού Αττικής. 

2.2 Αναωέοοτε: 

2.2.1 Τους οικονομικούς κλάδους που εμπλέκονται στην συγκέντρωση. 

2.2.2 Τα συγκεκριμένα προϊόντα ή/και υπηρεσίες ττου αφορά η συγκέντρωση και τη γεωγραφική 
περιοχή που διατίθενται ή προσφέρονται. 

2.3 Για καθένα από τα ενδια<ρεοόυενα υέοη το γνωστοποιούν υέρος παρέχει τα 
ακόλουθα στοιγεία νια τκ τρεις (3) τελευταίες χρήσεις: 

2.3.1 Τον κύκλο εργασιών σε παγκόσμιο επίπεδο όπως αυτός υπολογίζεται βάσει του άρθρου 
4στ.“ 

2.3.2 Τον κύκλο εργασιών σε εθνικό επίπεδο συνολικά και για κάθε κατηγορία ομοειδών 
προϊόντων και υπηρεσιών όπως αυτός υπολογίζεται βάσει του άρθρου 4στ 

2.3.3 Εφόσον πρόκειται για πιστωτικά ιδρύματα ή ασφαλιστικές επιχειρήσεις αντί του κύκλου 
εργασιών παρατίθενται τα στοιχεία που αναφέρονται στο άρθρο 4στ παρ. 4 στοιχεία α και 
β αντίστοιχα. 

2.3 4 Εκτίμηση του μεριδίου στην εθνική αγορά για κάθε ένα από τα προϊόντα ή τις υπηρεσίες 

που αφορά η συγκέντρωση, όπως αυτό υπολογίζεται βάσει του άρθρου 4στ. 

2.4 ΑναΦέρατε ίειοόσον ννωρίζετε): 

- τους κυριότερους ανταγωνιστές των ενδιαφερομένων μερών (ομίλων) που ασκούν 
δραστηριότητα στον κλάδο ή τους κλάδους που αφορά η συγκέντρωση και το μερίδιο 
■ αγοράς που αυτοί κατέχουν στην εθνική (Ελληνική) αγορά. 


ΤΜΗΜΑ 3 ΚΑΘΕΣΤΩΣ ΙΔΙΟΚΤΗΣΙΑΣ ΚΑΙ ΕΛΕΓΧΟΣ _ 

3.1 Για κάθε υία από τις συυυετεΐουσες επητειοησεκ, παραθέσατε κατ άλονο υε όλες 
τκ επιχειρήσεις που ανήκουν στον ίδιο υε αυτή όιιιλο. Ο κατάλογος πρέ πει να 
πεοιλαυβάνει: 

3.1.1 Ολες τις επιχειρήσεις που ελέγχονται άμεσα ή έμμεσα από τα ενδιαφερόμενο μέρη κατά 
την έννοια του άρθρου 4 παρ. 3. 

3.1.2 Ολες τις επιχειρήσεις ή πρόσωπα που ελέγχουν άμεσα ή έμμεσα, τις επιχειρήσεις των 
ενδιαφερομένων μερών κατά την έννοια του άρθρου 4 παρ. 3. 

3.1.3 Για κάθε επιχείρηση ή πρόσωπο που εμπίπτει στο σημείο 3.1.2, πλήρη κατάλογο των 
επιχειρήσεων που ελέγχουν άμεσα ή έμμεσα κατά την έννοια του άρθρου 4 παρ. 3, 

3.1.4 Για κάθε καταχώρηση στον προηγούμενο κατάλογο, προσδιορίστε τη φύση καθώς και-τα 
μέσα ελέγχου. 

3.2 Αναφέοατε συγκεντρώσεις ή ίδρυση νέων επιχειρήσεων ττου πραγματοποιή θηκαν 
κατά την τελευταία 2ετία πριν από την ννωστοποιούμενπ συγκέντρωση: 

3.2.1 Από τους ομίλους που προσδιορίζονται ανωτέρω υπό σημείο 3.1 οι οποίες αφορούν 
επιχειρήσεις που ασκούν δραστηριότητα στους κλάδους που εμπλέκονται στη 
συγκέντρωση. 

3.2.2 Από τρίτες επιχειρήσεις του κλάδου ή των κλάδων που εμπλέκονται στη συγκέντρωση, 
εφόσον γνωρίζετε. 

3.3 Αναφέοατε; 

3.3.1 Εάν οι επιχειρήσεις που αναφέρονται στο σημείο 3.1 συμμετέχουν στο κεφάλαιο ή 
εκπρόσωπός τους μετέχει στο Διοικητικό Συμβούλιο επιχειρήσεων του ίδιου κλάδου ή των 
κλάδων που εμπλέκονται στη συγκέντρωση εφόσον η συμμετοχή αυτή στοιχειοθετεί 
έλεγχο κατά την έννοια του 4 Παρ. 3. 


4 Τα στοιχεία πρέπει να εκφράζονται σε ΕΟϋ με βάση τις μέσες ισοτιμίες των ετών ή των άλλων περιόδων 
αναφοράς. 

' 8λ υποσημ 4 

3.3.2 Αν τα πρόσωπα ττου αναφέρονται στο σημείο 3.1 συμμετέχουν στο κεφάλαιο ή στη 
διοίκηση (αυτοπροσώπως ή με εκπρόσωπο) επιχειρήσεων του κλάδου ή των κλάδων που 
εμπλέκονται στη συγκέντρωση, εφόσον η συμμετοχή αυτή στοιχειοθετεί έλεγχο κατά την 
έννοια του 4 Παρ. 3. 


ΤΜΗΜΑ 4 ΓΕΝΙΚΑ ΣΤΟΙΧΕΙΑ ___ 

4.1 Σηυειώσατε εα>’ όσον ετπθυΜεΙτε: 

4.1.1 Τον τρόπο διάθεσης των προϊόντων ή παροχής των υπηρεσιών (δίκτυα διανομής κλπ.) 
που εφαρμόζει κάθε μία από τις συμμετέχουσες επιχειρήσεις στη σχετική αγορά της 
συγκέντρωσης. 

4.1.2 Τους συλλόγους ή συνδέσμους των κλάδων που εμπλέκονται στη συγκέντρωση 

4.13 Οποιοδήποτε άλλο στοιχείο κρίνετε χρήσιμο. 

4.2 Σε περίπτωση που η Επιτροπή Αντανωνισυού διαπισ τώσει ότι η γνωστοποι¬ 
ούμενη πράξη δεν συνιστά συγκέντρωση κατά την έννοια του άρ8ρου_4 , επιθυμείτε 
η παρούσα να αντιμετωπισθεί ως αίτηση για τη χορήγηση απαλλαγής (εξαίρεσης) βάσει 
του άρθρου 1 παρ. 3 ή αρνητικής πιστοποίησης βάσει του άρθρου 11 του Ν. 703/77; Σε 
καταφατική περίπτωση θα πρέπει να συνυποβληθούν τα στοιχεία της ανπστοιχης αίτησης. 


| ΤΜΗΜΑ 5 ΔΗΛΩΣΗ ___ 

Στο τέλος της γνωστοποίησης πρέπει να περιληφθεί η ακόλουθη δήλωση η οποία 
υπογράφεται από όλα τα γνωστοποιούντο μέρη ή από τους εκπροσώπους τους. 

Οι υπογράφοντας, δηλώνουμε ότι όλα τα στοιχεία που περιλαμβάνονται στην παρούσα 
γνωστοποίηση είναι ακριβή και ειλικρινή, ότι όλες οι εκτιμήσεις επισημαίνονται ως τέτοιες, ότι 
αποτελούν τις ακριβέστερες εκτιμήσεις των πραγματικών περιστατικών και ότι όλες οι απόψεις 
που διατυπώνονται είναι ειλικρινείς. 

Εχουμε πλήρη γνώση των διατάξεων του άρθρου 4α παράγρ. 4 και του άρθρου 25 του Ν. 703/1977. 


Τόπος και ημερομηνία; 

Υπογραφές; 

-♦> 


( 2 ) 

Υπόδειγμα Προηγούμενης Γνωστοποίησης Συγκέντρωσης 
Επιχειρήσεων (άρθρο 4β, Ν. 703/77, όπως ισχύει). 

Απόφαση αριθ. 13/1995 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Εμπορίου 
στις 11.7.95, 25.7.95, 14.9.95 και 28.9.95 και ώρα 10.00 
π.μ. με την εξής σύνθεση: 

Πρόεδρος: I. Γ. Σχινός, 

Μέλη: Β. Ασημακόπουλος, Μ. Φράγκος, κωλυομένου του 
τακτικού μέλους Ν. Σακελλαρόπουλου, Π. Μαντζουρόνης, 
κωλυομένου του τακτικού μέλους X. Χάρακα, Α. Κίτσος, κω¬ 
λυομένου του τακτικού μέλους Κ. Ηλιόπουλου, Λ. Νικολοϋ- 
ζος, κωλυομένου του τακτικού μέλους X. Κορφιάτη, Μ. Μου- 
ζουράκη, Δ Τζουγανότος, I. Κατσουλάκος, 

Γραμματέας; Α. Μ. Ταραμπίκου. 


θέμα της συνεδρίασης ο καθορισμός του ειδικότερου πε¬ 
ριεχομένου της προηγούμενης γνωστοποίησης συγκέντρω¬ 
σης επιχειρήσεων και η ρύθμιση κάθε άλλου σχετικού με αυτή 
θέματος, σύμφωνα με το άρθρο 4β του Ν. 703/77 άπως τρο¬ 
ποποιήθηκε και ισχύει. 

Η Επιτροπή Ανταγωνισμού αποφασίζει ομόφωνα για τον 
καθορισμό του περιεχομένου και του τύπου της κατά το άρ¬ 
θρο 4β προηγούμενης γνωστοποίησης συγκέντρωσης επιχει¬ 
ρήσεων όπως αυτό αποτυπώνεται στο υπόδειγμα που επισυ¬ 
νάπτεται στην παρούσα απόφαση. 

Η απόφαση εκδόθηκε την 9η Οκτωβρίου 1995. 

Η απόφαση αυτή να δημόσιε υθεί στην Εφημερίδα της Κυ- 
βερνήσεως. 

Ο Πρόεδρος 
Καθηγητής Ι.Γ. ΣΧΙΝΑΣ 

Η Γραμματέας 
Α,Μ. ΤΑΡΑΜΠΙΚΟΥ 

ΥΠΟΔΕΙΓΜΑ 

ΠΡΟΗΓΟΥΜΕΝΗΣ ΓΝΩΣΤΟΠΟΙΗΣΗΣ 
ΣΥΓΚΕΝΤΡΩΣΗΣ ΕΠΙΧΕΙΡΗΣΕΩΝ 

(ΣΥΜΦΩΝΑ ΜΕ ΤΟ ΑΡΘΡΟ 4β ΤΟΥ ν. 703/1977) ! 


ΕΠΙΤΡΟΠΗ ΑΝΤΑΓΩΝΙΣΜΟΥ 

Α. Σκοπός του υποδείγματος αυτού 

Στο υπόδειγμα αυτό προσδιορίζονται οι πληροφορίες που πρέπει να 
υποβάλλονται από μία επιχείρηση ή επιχειρήσεις κατά την γνωστοποίηση στην 
Επιτροπή Ανταγωνισμού μιας συγκέντρωσης που υπόκειται ή ενδέχεται να 
υπόκειται σε προληπτικό έλεγχο. Ο ορισμός της «συγκέντρωσης» δίδεται στο 
άρθρο 4 του Ν. 703/1977, όπως ισχύει 1 2 

Β. Η ανάγκη για ορθή και πλήρη γνωστοποίηση 

Ολες οι πληροφορίες και τα έγγραφα που ζητούνται με το παρόν υπόδειγμα 
πρέπει να είναι ορθές και πλήρεις. Πρέπει ιδίως να ληφθούν υπόψη τα εξής: 

α) αν οι πληροφορίες που ζητούνται με το παρόν υπόδειγμα είναι εύλογο να 
μην βρίσκονται στη διάθεσή σας εν μέρει ή εν όλω (για παράδειγμα, 
πληροφορίες σχετικά με την επιχείρηση που αποτελεί το στόχο της 
συγκέντρωσης κατά τη διάρκεια της προσφοράς), η Επιτροπή 
Ανταγωνισμού θα θεωρήσει την γνωστοποίηση πλήρη και επομένως 
έγκυρη παρά το ότι δεν θα έχει παρασχεθεί η σχετική πληροφορία 
δεδομένου ότι παρέχονται στοιχεία και για το που μπορεί η Επιτροπή 
Ανταγωνισμού να βρει τις απαιτούμενες πληροφορίες που δεν έχετε στη 
διάθεσή σας. 

Εφόσον όλες οι ουσιώδεις πληροφορίες που ζητούνται με το παρόν 
υπόδειγμα δεν έχουν υποβληθεί ή δεν έχουν δοθεί ακριβείς εξηγήσεις για 
ποιο λόγο αυτό δεν είναι δυνατόν, η γνωστοποίηση είναι ελλιπής και 
παράγει αποτελέσματα από την ημερομηνία παραλαβής όλων των 
απαιτουμένων πληροφοριών. 

β) Η Επιτροπή Ανταγωνισμού απαιτεί την υποβολή μόνο των πληροφοριών 
που είναι συναφείς και απαραίτητες για την έρευνα που διεξάγει ως προς 
την γνωστοποιούμενη πράξη. Αν κρίνετε ότι ορισμένες συγκεκριμένες 
πληροφορίες που ζητούνται με το παρόν υπόδειγμα δεν είναι απαραίτητες 
για την εξέταση της υπόθεσής σας από την Επιτροπή Ανταγωνισμού, 
μπορείτε να το εξηγήσετε με την γνωστοποίησή σας και να ζητήσετε από 
την Επιτροπή Ανταγωνισμού να σας απαλλάξει από την υποχρέωση να 
υποβάλετε αυτή την πληροφορία. 


1 Ο νόμος 703/77 (ΦΕΚ Α/278/26.9 77) «ττερί ελέγχου μονοπωλίων και ολιγοπωλίων και 
προστασίας του ελεύθερου ανταγωνισμού», τροποποιήθηκε με 

(α) το νόμο 1934/91 (ΦΕΚ Α/31/8.3.91) «τροποποίηση της νομοθεσίας περί ανταγωνισμού και 
άλλες διατάξεις», 

(β) ΤΟ νόμο 2000/91 (ΦΕΚ Α/206/24.12 91) «για την αποκρατικοποίηση, απλούστευση 
διαδικασιών εκκαθάρισης, ενισχύσεως των κανόνων ανταγωνισμού και άλλες διατάξεις», 

(γ) το νόμο 2296/1995 (ΦΕΚ Α/43/23 2.95) «τροποποίηση του ν. 703/77» 

(δ) το νόμο 2323/1995 (ΦΕΚ Α/145/13 7 95) 

2 Όλες οι παραπομπές που περιέχονται στο παρόν υπόδειγμα αφορούν άρθρα και παραγράφους 

του Ν 703/77 εκτός αν ανφέρεται διαφορετικά. 

γ) Εσφαλμένη ή παραπλανητική πληροφορία στη γνωστοποίηση θεωρείται 
ως ελλιπής πληροφορία. Σε τέτοιες περιπτώσεις, η Επιτροπή 
Ανταγωνισμού ενημερώνει εγγράφως και αμελλητί τα γνωστοποιούντο 
μέρη ή τους εκπροσώπους τους. Η γνωστοποίηση παράγει αποτελέσματα 
μόνον από την ημερομηνία παραλαβής από την Επιτροπή των 
πληροφοριών που είναι πλήρεις και ακριβείς (άρθρο 4δ παράγραφος 8 
στοιχεία β' και γ' του ν. 703/77) Εξάλλου, δυνάμει του άρθρου 4δ 
παράγραφος 10 στοιχείο α) του ν. 703/1977, οι αποφάσεις που εκδίδονται 
βάσει του άρθρου 4δ παράγραφοι 2, 4 και 7 του ν. 703/1977 μπορούν 
ν’ανακληθούν εφόσον η έκδοσή τους στηρίχθηκε σε ψευδή ή 
παραπλανητικά στοιχεία. 

Γ. Ποιος πρέπει να προβαίνει σε γνωστοποίηση; 

Υποχρεούνται σε γνωστοποίηση: 

1. Όταν η συγκέντρωση αποτελεί αντικείμενο συμφωνίας των επιχειρήσεων 
που συμμετέχουν σ' αυτήν, η καθεμιά από αυτές, μεμονωμένα από 
κοινού. 

2. Σε όλες τις άλλες περιπτώσεις, τα πρόσωπα, οι επιχειρήσεις ή οι ομάδες 
προσώπων ή επιχειρήσεων που αποκτούν έλεγχο στο σύνολο ή σε τμήματα 
μιας ή περισσοτέρων επιχειρήσεων. 

3. Σε περίπτωση δημόσιας προσφοράς για την εξαγορά μιας επιχείρησης, η 
κοινοποίηση συμπληρώνεται από τον πρασφέροντα 

4. Κάθε ενδιαφερόμενο μέρος που συμπληρώνει το υπόδειγμα της 
γνωστοποίησης φέρει την ευθύνη για την ακρίβεια των πληροφοριών που 
παρέχει. 

Δ. Πώς να συντάξετε και να υποβάλετε το υπόδειγμα της 
γνωστοποίησης 

Οι πληροφορίες που ζητούνται με το παρόν υπόδειγμα να κατατάσσονται 
σύμφωνα με τους αριθμούς των τμημάτων και των παραγράφων του 
υποδείιγματος, υπογράφεται δήλωση σύμφωνα με το Τμήμα 10 και 
επισυνάπτονται τα συνοδευτικά έγγραφα (βλ. παρακάτω Τμήμα 5). 

Τα συνοδευτικά ή τυχόν ζητούμενα πρόσθετα έγγραφα πρέπει να είναι 
πρωτότυπα ή αντίγραφα των πρωτοτύπων. Στη δεύτερη περίπτωση το 
γνωστοποιούν μέρος επιβεβαιώνει την ακρίβεια και την πληρότητά τους. 

Η γνωστοποίηση και· τα απαραίτητα συνοδευτικά έγγραφα πρέπει να υποβάλονται 
σε δύο (2) αντίτυπα. 

Η γνωστοποίηση, επί ποινή απαραδέκτου, πρέπει να συνοδεύεται από παράβολο 
Δημοσίου Ταμείου 40.000 δρχ. (άρθρο 31, ν. 703/77, όπως τροποποιήθηκε με το 
άρθρ 6 παρ. 8 του ν. 2296/95). 

Η γνωστοποίηση γίνεται με συστημένη επιστολή ή αυτοπροσώπως κατά τις ώρες 
εργασίας της Επιτροπής Ανταγωνισμού στην ακόλουθη διεύθυνση: 

Γ οαμματεία της Επιτροπής Ανταγωνισμού 
Κτίριο Υπουργείου Εμπορίου 
Πλατεία Κάνιγγος-101.81 Αθήνα 

Ε. Επαγγελματικό απόρρητο. 

Τα υποβληθησόμενα στοιχεία θα είναι απόρρητα κατά την έννοια και στην έκταση 
του άρθρου 27 του Ν. 703/77. 

ΣΤ. Ορισμοί και οδηγίες για τους σκοπούς του παρόντος υποδείγματος 

Γνωστοποιούν μέρος ή γνωστοποιούντο μέρη: δεδομένου ότι σε ορισμένες 
περιπτώσεις η γνωστοποίηση μπορεί να υποβάλεται μόνον από μία επιχείρηση 
που συμμετέχει σε πράξη συγκέντρωσης, ο όρος «γνωστοποιούντο μέρη» 
υποδηλώνει μόνον την επιχείρηση (ή τις επιχειρήσεις) που προβαίνει πράγματι σε 
γνωστοποίηση. 

Μέρος (μέρη) που συμμετέχει (συμμετέχουν) στη συγκέντρωση ο όρος αυτός 
αναφέρεται τόσο στα εξαγοράζοντα όσο και στα εξαγοραζόμενα μέρη ή τα 
συγχωνευόμενα μέρη, περιλαμβανομένων όλων των επιχειρήσεων επί των 
οποίων αποκτάται έλεγχος ή που είναι το αντικείμενο δημόσιας προσφοράς. 

Αν δεν ορίζεται διαφορετικά, οι όροι «γνωστοποιούν μέρος (γνωστοποιούντο 
μέρη)» και « μέρος (μέρη) που συμμετέχει (συμμετέχουν) σε συγκέντρωση » 
περιλαμβάνει όλες τις επιχειρήσεις που ανήκουν στους ίδιους ομίλους με τα 
«μέρη». 

Επηρεαζόμενες αγορές: το Τμήμα 6 του παρόντος υποδείγματος απαιτεί από τα 
γνωστοποιούντο μέρη να καθορίσουν τις αγορές του σχετικού προϊόντος ή/και 
υπηρεσίας και να προσδιορίσουν περαιτέρω ποιά από τις σχετικές αγορές είναι 
πιθανόν να επηρεαστεί από την γνωστοποιούμενη πράξη. Ο καθορισμός της 
επηρεαζόμενης αγοράς χρησιμοποιείται ως βάση για να ζητηθούν πληροφορίες 
σχετικά με σειρά άλλων ερωτημάτων που περιέχονται στο υπόδειγμα. Τα στοιχεία 
που υποβάλλονται από τα γνωστοποιούντο μέρη αναφέρονται στο παρόν 
υπόδειγμα ως επηρεαζόμενη αγορά (αγορές). Αυτός ο όρος μπορεί να αναφέρεται 
σε σχετική αγορά που αποτελείται είτε από προϊόντα είτε από υπηρεσίες. 

Ετος: Ο όρος «έτος» στο παρόν υπόδειγμα νοείται ως ημερολογιακό έτος, εκτός 
αν ορίζεται διαφορετικά. Ολες οι πληροφορίες που ζητούνται με το παρόν 
υπόδειγμα αναφέρονται, εκτός αν ορίζεται διαφορετικά, στο έτος που προηγείται 
της γνωστοποίησης. 

Τα χρηματοοικονομικά στοιχεία που ζητούνται στο σημείο 2.3 του παρόντος 
υποδείγματος εκφράζονται σε Εου και με βάση τις μέσες ισοτιμίες των ετών ή των 
άλλων περιόδων αναφοράς. 

Βασικές πληροφορίες 

1 1 Πληροφορίες ως προς το(α) γνωστοποιούν(τα) μέρος(η). 

Αναφέρατε λεπτομερή στοιχεία για τα εξής: 

1.1.1 Επωνυμία και διεύθυνση της επιχείρησης. 

1.1.2 Φύση των δραστηριοτήτων της επιχείρησης. 

1.1.3 Όνομα, διεύθυνση, αριθμοί τηλεφώνου, τελεφάξ ή/και τηλετύπου, καθώς 
και ιδιότητα του αρμόδιου για επικοινωνία προσώπου. 

1.2 Πληροφορίες για τα άλλα μέρη 3 που συμμετέχουν στη συγκέντρωση (εκτός 
από το γνωστοποιούν μέρος ή μέρη). 

Λεπτομερή στοιχεία ως προς τα ακόλουθα: 

1.2.1 Επωνυμία και διεύθυνση της επιχείρησης. 

1.2.2 Φύση των δραστηριοτήτων της επιχείρησης. 

1.2.3 Όνομα, διεύθυνση, αριθμοί τηλεφώνου, τελεφάξ ή/και τηλετύπου, καθώς 
και ιδιότητα του αρμόδιου για επικοινωνία προσώπου. 

13 Όνομα, διεύθυνση αντικλήτου 4 : 

1.4 Διορισμός εκπροσώπων ή πληρεξουσίων 

Όταν οι γνωστοποιήσεις υπογράφονται από τους εκπροσώπους ή 
πληρεξουσίους των επιχειρήσεων, αυτοί αποδεικνύουν εγγράφως ότι 
έχουν σχετική εξουσιοδότηση. 

Σε περίπτωση γνωστοποίησης από κοινού, έχει οριστεί κοινος 
εκπρόσωπος ή πληρεξούσιος; 

Εάν ναι, σναφέρατε τα λεπτομερή στοιχεία που ζητούνται στα σημεία 1.4.1 
έως 1.4.4. 

Εάν όχι, αναφέρατε λεπτομερή στοιχεία για τους εκπροσώπους ή 
πληρεξουσίους που έχουν εξουσιοδοτηθεί να ενεργούν για λογαριασμό 
κάθε μέρους που συμμετέχει στη συγκέντρωση, αναφέροντας ποιό μέρος 
εκπροσωπεί έκαστος. 

1.4.1 Όνομα του εκπροσώπου ή πληρεξουσίου. 

1.4.2 Διεύθυνση του εκπροσώπου ή πληρεξουσίου. 

1.4.3 Όνομα του αρμόδιου προσώπου (και διεύθυνση, αν διαφέρει από του 
σημείου 1.4.2). 

1.4.4 Αριθμοί τηλεφώνου, τελεφάξ ή/και τηλετύπου. 


3 Περιλαμβάνεται και η προς εξαγορά επιχείρηση στην περίπτωση «μη φιλικής» προσφοράς 
εξαγοράς, οπότε πρέπει να δίδονται όσο το δυνατόν περισσότερες λεπτομέρειες. 

4 Αντίκλητος διορίζεται απαραίτητα μόνο όταν η έδρα της επιχείρησης ή των επιχειρήσεων που 
προβαίνουν στη γνωστοποίηση είναι εκτός νομού Απικής. 

Λεπτομερή στοιχεία για τη συγκέντρωση 

2.1 Περιγράψατε, εν συντομία, τη φύση της γνωστοποιούμενης συγκέντρωσης. 
Να αναφερθούν ειδικότερα τα εξής: 

α) Αν η σκοπούμενη συγκέντρωση αποτελεί πλήρως νομότυπη συγχώνευση, 
απόκτηση αποκλειστικού ή κοινού ελέγχου, κοινή επιχείρηση με 
χαρακτήρα συγκέντρωσης ή σύμβαση ή άλλη πράξη με την οποία 
αποκτάται άμεσος ή έμμεσος έλεγχος (κατά την έννοια του άρθρου 4 
παράγραφος 3). 

β) Αν το σύνολο ή μέρος των επιχειρήσεων των μερών υπόκεινται στη 
συγκέντρωση. 

γ) Σύντομη επεξήγηση της χρηματοοικονομικής διάρθρωσης της 
συγκέντρωσης. 

δ) Εάν η δημόσια προσφορά ενός μέρους για τα χρεώγραφα του άλλου 
μέρους υποστηρίζεται από το όργανο διοίκησης ή άλλο καταστατικό 
όργανο που εκπροσωπεί νομίμως το εν λόγω μέρος 

ε) Την προτεινόμενη ή αναμενόμενη ημερομηνία επέλευσης σημαντικών 
γεγονότων από τα οποία εξαρτάται η ολοκλήρωση της συγκέντρωσης. 

στ) Την προτεινόμενη διάρθρωση του καθεστώτος ιδιοκτησίας και ελέγχου μετά 
την ολοκλήρωση της συγκέντρωσης. 

ζ) Κάθε χρηματοδοτική ή άλλου είδους ενίσχυση που λαμβάνει από 
οποιαδήποτε πηγή ένα από τα μέρη, με στοιχεία ως προς τη φύση και το 
ύψος της ενίσχυσης. 

2.2 Κατάλογος των οικονομικών κλάδων που εμπλέκονται στη συγκέντρωση. 

2.3 Για καθεμία από τις επιχειρήσεις που συμμετέχουν στη συγκέντρωση (βλ. 
άρθρο 4β και 4στ) παρέχονται τα ακόλουθα στοιχεία 5 για το τελευταίο 
οικονομικό έτος: 

2.3.1 Παγκόσμιος κύκλος εργασιών, 

2.3.2 Κύκλος εργασιών στην Ελληνική αγορά 


5 Ο κύκλος εργασιών του εξαγοράζοντος μέρους ή μερών που συμμετέχουν στη συγκέντρωση 
περιλαμβάνει τον ενοποιημένο κύκλο εργασιών όλων των επιχειρήσεων κατά την έννοια του άρθρου 
4 παράγραφος 4 Ο κύκλος εργασιών της αποκτούμενης επιχείρησης ή επιχειρήσεων περιλαμβάνει 
τον κύκλο εργασιών των μερών τα οποία αφορά η συναλλαγή κατά την έννοια του άρθρου 4στ 
Ειδικές διατάξεις σχετικά με τα πιστωτικά ιδρύματα, τις ασφαλιστικές εταιρείες, τους λοιπούς 
χρηματοοικονομικούς οργανισμούς και τις κοινές επιχειρήσεις περιέχονται στο άρθρο 4στ 
παράγραφοι 4,5 και 6. 

Καθεστώς ιδιοκτησίας και έλεγχος 6 

Καθένα αττό τα συμμετέχοντα στη συγκέντρωση μέρη παρέχει κατάλογο όλων 
των επιχειρήσεων που ανήκουν στον ίδιο όμιλο. 

Αυτός ο κατάλογος πρέπει να περιλαμβάνει: 

3.1 όλες τις επιχειρήσεις ή τα πρόσωπα που ελέγχουν αυτά τα μέρη, άμεσα ή 
έμμεσα κατά την έννοια του άρθρου 4 παρ. 3. 

3.2 όλες τις επιχειρήσεις που ασκούν δραστηριότητες σε οποιαδήποτε από τις 
επηρεαζόμενες αγορές 7 που ελέγχονται, άμεσα ή έμμεσα: 

α) από αυτά τα μέρη 

β) από οποιαδήποτε άλλη επιχείρηση βάσει του σημείου 3 1. 

Για οποιαδήποτε από τις εν λόγω καταχωρήσεις, προσδιορίστε τη φύση καθώς 
και τά μέσα του ελέγχου. 

Οι πληροφορίες που ζητούνται στο παρόν Τμήμα είναι δυνατόν να παρουσιάζονται 
υπό μορφή πινάκων ή διαγραμμάτων ώστε να προκύπτει η διάρθρωση του 
καθεστώτος ιδιοκτησίας και ο έλεγχος των επιχειρήσεων. 



Προσωπικοί και οικονομικοί δεσμοί και προηγούμενες εξαγορές 

Για τα μέρη που συμμετέχουν στη συγκέντρωση και κάθε επιχείρηση ή πρόσωπο 

αναφερόμενο στο πλαίσιο των απαντήσεων του Τμήματος 3 πρέπει να ,. 

παρέχονται τα εξής: 

4.1 Κατάλογος με όλες τις επιχειρήσεις που ασκούν δραστηριότητες στις 
επηρεαζόμενες αγορές (οι επηρεαζόμενες αγορές προσδιορίζονται στο 
Τμήμα 6) στις οποίες οι επιχειρήσεις ή τα πρόσωπα του ομίλου κατέχουν 
ατομικά ή συλλογικά 10% ή πλέον των δικαιωμάτων ψήφου ή του 
εταιρικού κεφαλαίου ή άλλων τίτλων. 

4 2 Κατάλογος των μελών του οργάνου διοίκησης (Διοικητικού Συμβουλίου, 
διαχειριστών κ.λ π.), τα οποία είναι συγχρόνως μέλη οργάνου διοίκησης 
επιχειρήσεων που ασκούν δραστηριότητες σε επηρεαζόμενες αγορές. 

Σε κάθε περίπτωση, αναφέρατε την επωνυμία των επιχειρήσεων και των 
θέσεων που κατέχουν. 

4.3 Λεπτομέρειες για τις εξαγορές των επιχειρήσεων που ασκούν 
δραστηριότητες στις επηρεαζόμενες αγορές, όπως ορίζονται στο Τμήμα 6, 


6 Βλέπε άρθρο 4 παρ 3 έως 5 και άρθρο 4στ παράγρ. 5 

7 Βλέπε Τμήμα 6 για τον ορισμό των επηρεαζόμενων αγορών. 

στις οποίες προέβησαν κατά την τελευταία τριετία οι όμιλοι που 
αναφέρονται στο τμήμα 3 

I 

Τα στοιχεία που ζητούνται εδώ μπορεί να υποβάλλονται με τη μορφή πινάκων ή 
διαγραμμάτων ώστε να καθίστανται καλύτερα αντιληπτά. 



Συνοδευτικά έγγραφα 

Τα γνωστοποιούντο μέρη υποβάλλουν τα ακόλουθα έγγραφα: 

5.1 Αντίγραφα όλων των τελικών ή των πλέον πρόσφατων εγγράφων δυνάμει 

των οποίων πρόκειται να λάβει χώρα η συγκέντρωση, είτε μέσω 
συμφωνίας μεταξύ των μερών που συμμετέχουν σ’αυτή, είτε με απόκτηση 
του ελέγχου είτε με δημόσια προσφορά, 

5.2 Για τις δημόσιες προσφορές, αντίγραφο του εντύπου της προσφοράς. Αν 
αυτό δεν είναι διαθέσιμο κατά την γνωστοποίηση, υποβάλλεται το 
ταχύτερο δυνατό και όχι αργότερα από την αποστολή του προς τους 
μετόχους. 

5.3 Αντίγραφα των πλέον πρόσφατων ετήσιων εκθέσεων και οικονομικών 
καταστάσεων όλων των μερών που συμμετέχουν στη συγκέντρωση, 

5.4 Οταν υπάρχει τουλάχιστον μία επηρεαζόμενη αγορά, αντίγραφα των 
αναλύσεων, εκθέσεων, μελετών και ερευνών που έχουν υποβληθεί σε ή 
εκπονηθεί για λογαριασμό οποιουδήποτε μέλους του οργάνου διοίκησης ή 
της συνέλευσης των μετόχων ή εταίρων, προκειμένου να εκτιμηθεί ή να 
αναλυθεί η σκοπούμενη συγκέντρωση από απόψεως όρων ανταγωνισμού, 
ανταγωνιστών (πραγματικών και δυνητικών) και συνθηκών της αγοράς 


ΤΜΗΜΑ 6 


Ορισμοί της αγοράς 

Η σχετική αγορά προϊόντων και η σχετική γεωγραφική αγορά προσδιορίζουν το 
πλαίσιο μέσα στο οποίο πρέπει να γίνει εκτίμηση της δύναμης στην αγορά της 
νέας επιχείρησης που προκύπτει από τη συγκέντρωση. 

Τα γνωστοποιούντο μέρη παρέχουν τα ζητούμενα στοιχεία λαμβάνοντας υπόψη 
τους ακόλουθους ορισμούς: 

I. Σχετική αγορά προϊόντων 

Η σχετική αγορά προϊόντων περιλαμβάνει το σύνολο των προϊόντων ή/και 
υπηρεσιών που θεωρούνται από τον καταναλωτή εναλλάξιμα ή δυνάμενα 
να υποκατασταθούν μεταξύ τους, λόγω των χαρακτηριστικών τους, των 
τιμών τους και της σκοπούμενης χρήσης τους. Η σχετική αγορά προϊόντων 
μπορεί, σε μερικές περιπτώσεις, να αποτελείται από ορισμένα επί μέρους 
προϊόντα ή/και υπηρεσίες που παρουσιάζουν σε μεγάλο βαθμό όμοια 
φυσικά ή τεχνικά χαρακτηριστικά και είναι πλήρως εναλλάξιμα. 

Στα στοιχεία που επιτρέπουν τον προσδιορισμό της σχετικής αγοράς 
προϊόντων περιλαμβάνονται η ανάλυση του γιατί περιλαμβάνονται 
στις αγορές αυτές ορισμένα προϊόντα ή υπηρεσίες ενώ αποκλείονται άλλα 
χρησιμοποιώντας τον ανωτέρω ορισμό και λαμβανομένων υπόψη, π.χ. της 
δυνατότητας υποκατάστασης, των όρων ανταγωνισμού, των τιμών, της 
σταυροειδούς ελαστικότητας της ζήτησης ή άλλων παραγόντων που είναι 
κρίσιμοι για τον ορισμό των σχετικών αγορών προϊόντων. 

II. Σχετική γεωγραφική αγορά. 

Η σχετική γεωγραφική αγορά περιλαμβάνει την περιοχή στην οποία οι 
ενδιαφερόμενες επιχειρήσεις πωλούν τα σχετικά προϊόντα ή παρέχουν τις 
σχετικές υπηρεσίες υπό επαρκώς ομοιογενείς συνθήκες ανταγωνισμού και 
η οποία μπορεί να διακριθεί από άλλες γειτονικές γεωγραφικές περιοχές, 
ιδίως, λόγω των αισθητά διαφορετικών συνθηκών ανταγωνισμού που 
επικρατούν σ'αυτές. 

Οι παράγοντες που επιτρέπουν τον προσδιορισμό της σχετικής 
γεωγραφικής αγοράς περιλαμβάνουν τη φύση και τα χαρακτηριστικά των 
σχετικών προϊόντων ή υπηρεσιών, την ύπαρξη φραγμών κατά την είσοδο 
στην αγορά, τις προτιμήσεις των καταναλωτών, τις ουσιαστικές διαφορές 
των μεριδίων της αγοράς των επιχειρήσεων μεταξύ γειτονικών 
γεωγραφικών περιοχών ή σημαντικές διαφορές ως προς τις τιμές. 

III. Επηρεαζόμενες αγορές. 

Για τις ανάγκες των πληροφοριών που ζητούνται με το παρόν υπόδειγμα, 
οι επηρεαζόμενες αγορές περιλαμβάνουν τις σχετικές αγορές προϊόντων 
εφόσον: 

α) δύο ή περισσότερα από τα μέρη που συμμετέχουν στη 
συγκέντρωση ασκούν επιχειρηματικές δραστηριότητες στην ίδια 
αγορά του ίδιου προϊόντος και η συγκέντρωση οδηγεί σε συνολικό 
μερίδιο αγοράς 15% και άνω στην εν λόγω αγορά. (Πρόκειται για 
οριζόντιες σχέσεις) 

β) οποιαδήποτε από τα μέρη που συμμετέχουν στη συγκέντρωση 
ασκεί δραστηριότητες σε αγορά προϊόντων σε προηγούμενο ή 
επόμενο στάδιο της διαδικασίας παραγωγής προϊόντων στις 
αγορές όπου ασκεί δραστηριότητες οποιοδήποτε από τα άλλα μέρη 
που συμμετέχουν στη συγκέντρωση, και οποιοδήποτε από τα 
μερίδια αγοράς τους ανέρχεται σε 25% και πλέον στην εν λόγω 
αγορά, ανεξάρτητα από το εάν υφίσταται ή όχι σχέση 
προμηθευτή/πελάτη μεταξύ των μερών που συμμετέχουν στη 
συγκέντρωση. (Πρόκειται για κάθετες σχέσεις) 

Βάσει των ανωτέρω ορισμών και των ορίων των μεριδίων αγοράς, παρακαλείσθε 

να δώσετε τις ακόλουθες πληροφορίες: 

6.1 Καθορίστε κάθε επηρεαζόμενη αγορά κατά την έννοια του τμήματος ΚΙ, 
εντός του εδάφους της Ελληνικής αγοράς. 

6.2 Περιγράψτε εν συντομία τις σχετικές αγορές προϊόντων και τις σχετικές 
γεωγραφικές αγορές που αφορά η γνωστοποιούμενη πράξη, 
περιλαμβανομένων εκείνων που συνδέονται στενά με την σχ<,..- αγορά 
(τις αγορές) του προϊόντος (τις αγορές σε προηγούμενα και επόμενα 

• στάδια της διαδικασίας παραγωγής και τις γειτονικές ορίζοντες αγορές), 
όπου δύο ή περισσότερα από τα μέρη που συμμετέχουν στη συγκέντρωση 
ασκούν δραστηριότητες και οι οποίες δεν είναι επηρεαζόμενες αγορές κατά 
την έννοια του σημείου III. 

Στοιχεία για τις επηρεαζόμενες αγορές 

Για κάθε επηρεαζόμενη αγορά σχετικού προϊόντος, για καθένα από τα τρία 

τελευταία οικονομικά έτη αναφέρατε τα ακόλουθα: 

7.1 Κατά προσέγγιση, το συνολικό μέγεθος της αγοράς εκφραζόμενο σε αξία 
πωλήσεων (σε Εευ) και όγκο (μονάδες) Αναφέρατε τη βάση και τις πηγές 
των υπολογισμών και προσκομίστε, όπου είναι διαθέσιμα, έγγραφα προς 
επιβεβαίωση αυτών των υπολογισμών, 

7.2 Την αξία και τον όγκο των πωλήσεων καθώς και, κατά προσέγγιση, τα 
μερίδια αγοράς, καθενός από τα μέρη που συμμετέχουν στη συγκέντρωση, 

7.3 Κατά προσέγγιση, το μερίδιο αγοράς εκφραζόμενο σε αξία (και όπου 
ενδείκνυται σε ογκο), όλων των ανταγωνιστών (συμπεριλαμβανομένων 
των εισαγωγέων) που κατέχουν τουλάχιστον 10% της υπό κρίση 
γεωγραφικής αγοράς. Προσκομίστε, όπου είναι διαθέσιμα, έγγραφα ικανά 
να επιβεβαιώσουν τον υπολογισμό αυτών των μεριδίων αγοράς και 
αναφέρατε τους ανταγωνιστές αυτούς, την επωνυμία, τη διεύθυνση, τους 
αριθμούς τηλεφώνου και τελεφάξ και το αρμόδιο για επικοινωνία 
πρόσωπο, 

7.4 Τον τρόπο με τον οποίο τα μέρη που συμμετέχουν στη συγκέντρωση 
παράγουν και πωλούν τα προϊόντα ή και τις υπηρεσίες. Για παράδειγμα, 
αν η παραγωγή έχει τοπικό χαρακτήρα ή πωλείται μέσω τοπικού δικτύου 
διανομής, 

7.5 Τη φύση και την έκταση της κάθετης ολοκλήρωσης καθενός από τα μέρη 
που συμμετέχουν στη συγκέντρωση σε σύγκριση με τους μεγαλύτερους 
ανταγωνιστές τους. 



Γενικές συνθήκες στις επηρεαζόμενες αγορές 

8.1 Αναφέρατε τους πέντε μεγαλύτερους προμηθευτές κάθε γνωστοποιούντος 
μέρους και το ατομικό τους ποσοστό επί των συνολικών αγορών των 
μερών που αναλογεί σε καθένα από αυτούς τους προμηθευτές (πρώτων 
υλών ή προϊόντων που χρησιμοποιούνται για τους σκοπούς της 
παραγωγής των σχετικών προϊόντων). Αναφέρατε την επωνυμία, τη 
διεύθυνση, τους αριθμούς τηλεφώνου και τέλεφαξ και το αρμόδιο για 
επικοινωνία πρόσωπο, καθενός από αυτούς τους προμηθευτές. 

8 Η αξία και όγκος μιας αγοράς πρέπει να αντιστοιχούν στην παραγωγή, αφαιρουμένων των 
εξαγωγών και προστιθεμένων των εισαγωγών 

Διάρθρωση της προσφοράς στις επηρεαζόμενες αγορές. 

8.2 Περιγράψτε τα δίκτυα διανομής και εξυπηρέτησης που υφίστανται στις 
επηρεαζόμενες αγορές. Προς τούτο, λαμβάνονται υπόψη, εφόσον τούτο 
ενδείκνυται: 

α) Τα συστήματα διανομής που υπάρχουν στην αγορά και η σημασία 
τους. Σε ποιο βαθμό πραγματοποιείται η διανομή τους από τρίτους 
ή και επιχειρήσεις που ανήκουν στον ίδιο με τα μέρη όμιλο, όπως 
ορίζεται στο Τμήμα 3; 

β) Τα δίκτυα εξυπηρέτησης (για παράδειγμα, συντήρησης και 
επισκευής) που υφίστανται και η σημασία τους στις αγορές αυτές. 
Σε ποιο βαθμό παρέχονται οι αντίστοιχες υπηρεσίες από τρίτους 
ή/και από επιχειρήσεις που ανήκουν στον ίδιο με τα μέρη όμιλο 
όπως ορίζεται στο Τμήμα3; 

8.3 Όπου ενδείκνυται, αναφέρατε κατά προσέγγιση το σύνολο της 
παραγωγικής ικανότητας στην Ελληνική αγορά κατά τα τρία τελευταία έτη. 
Για την περίοδο αυτή, ποιό ποσοστό της ικανότητας αυτής αναλογεί σε 
κάθε μέρος που συμμετέχει στη συγκέντρωση και ποιά είναι τα ποσοστά 
χρησιμοποίησης της παραγωγικής τους ικανότητας; 

Διάρθρωση της ζήτησης στις επηρεαζόμενες αγορές. 

8.4 Αναφέρατε τους πέντε μεγαλύτερους πελάτες κάθε γνωστοποιούντος 
μέρους σε κάθε επηρεαζόμενη αγορά και το ατομικό τους ποσοστό επί των 
συνολικών πωλήσεων αυτών των προϊόντων που αναλογεί σε καθέναν 
από τους εν λόγω πελάτες. Αναφέρατε την επωνυμία, τη διεύθυνση, τους 
αριθμούς τηλεφώνου και τελεφάξ και το αρμόδιο για επικοινωνία 
πρόσωπο, καθενός από τους πελάτες αυτούς. 

8.5 Εξηγήστε τη διάρθρωση της ζήτησης αναφέροντας στοιχεία ως προς. 

α) τις φάσεις που παρατηρούνται στις αγορές όσον αφορά, για 
παράδειγμα, τη δημιουργία τους, την επέκτασή τους, την ωριμότητα 
και την κάμψη τους και τις προβλέψεις ως προς το ποσοστό 
αύξησης της ζήτησης, 

β)' τη σημασία των προτιμήσεων του πελάτη από άποψη 
εμπιστοσύνης στο σήμα, διαφοροποίησης του προϊόντος και 
ύπαρξης πλήρους φάσματος προϊόντων, 
γ) το βαθμό συγκέντρωσης ή διασποράς των πελατών, 
δ) την κατανομή των πελατών στους διάφορους ομίλους και την 
περιγραφή του «τυπικού πελάτη» κάθε ομίλου, 
ε) τη σημασία των συμβάσεων αποκλειστικής διανομής και άλλων 
ειδών μακροπρόθεσμων συμβάσεων, 

στ) το βαθμό στον οποίο οι αρχές, οι κρατικές υπηρεσίες, οι δημόσιες 
επιχειρήσεις ή ,οι αντίστοιχοι οργανισμοί αποτελούν σημαντικό 
παράγοντα ως πηγή ζήτησης. 

Είσοδος επιχειρήσεων στην αγορά. 

8.6 Κατά τα τελευταία πέντε έτη υπήρξε κάποια σημαντική είσοδος στην 
επηρεαζόμενη αγορά; Εάν ναι, όπου είναι δυνατόν να δοθούν ως προς 
τους εισελθόντες στοιχεία σχετικά με την επωνυμία, τη διεύθυνση, τους 

αριθμούς τηλεφώνου και τελεφάξ και το αρμόδιο για επικοινωνία 
πρόσωπο και, κατά προσέγγιση, το σημερινό τους μερίδιο αγοράς.. 

8.7 Κατά τη γνώμη των γνωστοπο ιού ντων μερών υπάρχουν επιχειρήσεις 
(συμπεριλαμβανομένων εκείνων που προς το παρόν ασκούν 
δραστηριότητες μόνο σε αγορές εκτός της Ελληνικής αγοράς) που είναι 
πιθανόν να εισέλθουν στην αγορά; Εάν ναι, εξηγήστε γιατί και αναφέρατε 
αυτές τις επιχειρήσεις με την επωνυμία, τη διεύθυνση, τους αριθμούς 
τηλεφώνου και τελεφάξ και το αρμόδιο για επικοινωνία πρόσωπο και 
προσδιορίστε, κατά προσέγγιση, το χρόνο μέσα στον οποίο είναι πιθανόν 
να πραγματοποιηθεί αυτή η είσοδος. 

8.8 Περιγράψτε τους διάφορους παράγοντες που επιδρούν στην είσοδο στις εν 
προκειμένω υπάρχουσες επηρεαζόμενες αγορές εξετάζοντας την είσοδο 
τόσο από γεωγραφική άποψη όσο και από άποψη προϊόντος. Προς το 
σκοπό αυτό να ληφθούν υπόψη, όπου ενδείκνυται; 

α) το συνολικό κόστος της εισόδου (έρευνα και ανάπτυξη, οργάνωση 
συστημάτων διανομής, προώθηση προϊόντων, διαφήμιση, 
εξυπηρέτηση κλπ.) μιας επιχείρησης ισοδύναμης με ένα σημαντικό 
βιώσιμο ανταγωνιστή, (αναφέρατε το μερίδιο αγοράς του 
ανταγωνιστή αυτού), 

β) οποιοιδήποτε νομικοί περιορισμοί στην είσοδο, όπως άδεια 

δημόσιας αρχής ή τήρηση προϋποθέσεων, 
γ) κάθε περιορισμός που δημιουργείται από την ύπαρξη διπλωμάτων 
ευρεσιτεχνίας, τεχνογνωσίας και άλλων δικαιωμάτων πνευματικής ή 
βιομηχανικής ιδιοκτησίας ή άλλων συναφών δικαιωμάτων στις 
αγορές αυτές και κάθε περιορισμός που προκαλείται λόγω της 
άδειας εκμετάλλευσης τέτοιων δικαιωμάτων, 
δ) ο βαθμός κατά τον οποίο κάθε μέρος που συμμετέχει στη 

συγκέντρωση είναι δικαιοδόχος ή δικαιούχος άδειας εκμετάλλευσης 
διπλωμάτων ευρεσιτεχνίας, τεχνογνωσίας και λοιπών δικαιωμάτων 
στις σχετικές αγορές, 

ε) η σημασία των οικονομιών κλίμακος για την παραγωγή προϊόντων 
στις επηρεαζόμενες αγορές, 

στ) η πρόσβαση στις πηγές εφοδιασμού, όπως η διαθεσιμότητα των 
πρώτων υλών. 

Έρευνα κα> ανάπτυξη 

8.9 Εξηγείστε τη σημασία που έχει η έρευνα και η ανάπτυξη για την ικανότητα 
μιας επιχείρησης που ασκεί δραστηριότητα στις επηρεαζόμενες αγορές να 
ανταγωνίζεται μακροπρόθεσμα. Εξηγείστε τη φύση της έρευνας και 
ανάπτυξης που πραγματοποιούν στις επηρεαζόμενες αγορές οι 
επιχειρήσεις που συμμετέχουν στη συγκέντρωση. Προς το σκοπό αυτό, να 
ληφθούν υπόψη, εφόσον ενδείκνυται, τα ακόλουθα: 

α) η ένταση 9 της έρευνας και ανάπτυξης στις αγορές αυτές και η 
ένταση της έρευνας και ανάπτυξης που αντιστοιχεί στα μέρη που 
συμμετέχουν στη συγκέντρωση, 

β) ο ρυθμός τεχνολογικής ανάπτυξης στις αγορές αυτές που 
παρατηρήθηκε σε πρόσφορη χρονική περίοδο (περιλαμβανομένων 
των εξελίξεων σε προϊόντα ή και υπηρεσίες παραγωγικές 
διαδικασίες, συστήματα διανομής, κλπ.), 


3 Η ένταση της έρευνας και ανάπτυξης ορίζεται ως το ποσοστό επί του κύκλου εργασιών που 
αντιστοιχεί στη δαπάνη για την έρευνα και ανάπτυξη. 

γ) οι σημαντικότερες καινοτομίες που πραγματοποιήθηκαν στις 
επηρεαζόμενες αγορές και οι επιχειρήσεις στις οποίες οφείλονται 
αυτές οι καινοτομίες, 

δ) η εξέλιξη των καινοτομιών στις αγορές αυτές και το σημείο της 
εξέλιξης όπου βρίσκονται τα μέρη που συμμετέχουν στη 
συγκέντρωση. 

Συμφωνίες συνεργασίας. 

8.10 Σε ποιό βαθμό υπάρχουν συμφωνίες συνεργασίας (οριζόντιες ή κάθετες) 
στις επηρεαζόμενες αγορές; 

8.11 Αναφέρατε λεπτομερή στοιχεία για τις σημαντικότερες συμφωνίες 
συνεργασίας που έχουν συνάψει τα μέρη που συμμετέχουν στη 
συγκέντρωση στις επηρεαζόμενες αγορές, όπως συμφωνίες έρευνας και 
ανάπτυξης, χορήγησης αδειών εκμετάλλευσης, παραγωγής από κοινού, 
εξειδίκευσης, διανομής, μακροχρόνιου εφοδιασμού και ανταλλαγής 
πληροφοριών 

Εμπορικές ενώσεις. 

8.12 Όσον αφορά τις εμπορικές ενώσεις στις επηρεαζόμενες αγορές: 

α) αναφέρατε ποιών ενώσεων είναι μέλη τα μέρη που συμμετέχουν 
στη συγκέντρωση, 

β) αναφέρατε τις σημαντικότερες εμπορικές ενώσεις στις οποίες 

ανήκουν οι πελάτες και προμηθευτές των μερών που συμμετέχουν 
στη συγκέντρωση. 

Αναφέρατε την επωνυμία, τη διεύθυνση, τους αριθμούς τηλεφώνου και 
τελεφάξ και το αρμόδιο για επικοινωνία πρόσωπο όλων των εμπορικών 
ενώσεων που αναφέρονται ανωτέρω. 



Γενικά ζητήματα 

Δεδομένα που αφορούν την αγορά από γενική άποψη. 

Σε περίπτωση που ένα από τα μέρη που συμμετέχουν στη συγκέντρωση κατέχει 
ατομικά μερίδιο αγοράς 25% και άνω σε οποιαδήποτε αγορά προϊόντος στην 
οποία δεν υπάρχουν οριζόντιες ή κάθετες σχέσεις, όπως περιγράφονται 
ανωντέρω, να δοθούν οι ακόλουθες πληροφορίες: 

9.1 περιγραφή κάθε αγοράς προϊόντος και λόγοι για τους οποίους τα προϊόντα 
ή/και οι υπηρεσίες περιλαμβάνονται (ή αποκλείονται) βάσει των 
χαρακτηριστικών τους, των τιμών και της σκοπούμενης χρήσης τους στις 
αγορές αυτές, 

9.2 εκτίμηση της αξίας της αγοράς και των μεριδίων αγοράς καθενός από τους 
ομίλους στους οποίους ανήκουν τα μέρη για κάθε ργορά σχετικού 
προϊόντος που αναφέρεται στο σημείο 9 1 ως προς το τελευταίο 
οικονομικό έτος. 

Ανασκόπηση των αγορών. 

9.3 Περιγράψτε το διεθνές πλαίσιο της σκοπούμενης συγκέντρωσης με 
στοιχεία για τη θέση έκαστου των μερών που συμμετέχουν στη 
συγκέντρωση εκτός της ελληνικής αγοράς, εκφράζοντας το με το μέγεθος 
και την οξύτητα του ανταγωνισμού. 

9.4 Περιγράψτε τον τρόπο με τον οποίον η σκοπούμενη συγκέντρωση 
ενδέχεται να επηρεάσει τα συμφέροντα των ενδιάμεσων και τελικών 
καταναλωτών καθώς και την πορεία της τεχνολογικής και οικονομικής 
προόδου. 

Δευτερεύοντες περιορισμοί. 

9.5 Οι πράξεις που έχουν ως αντικείμενο ή ως αποτέλεσμα το συντονισμό 
ανταγωνιστικής συμπεριφοράς επιχειρήσεων που παραμένουν 
ανεξάρτητες εμπίπτουν, κατ’αρχήν, στο πλαίσιο εξέτασης δυνάμει των 
άρθρων 1, 2 και 2α του ν. 703/1977 Εάν όμως τα μέρη που συμμετέχουν 
στη συγκέντρωση ή και άλλα εμπλεκόμενα μέρη (συμπεριλαμβανομένου 
του πωλητή και των μειοψηφούντων μετόχων) αποδέχονται δευτερεύοντες 
περιορισμούς που συνδέονται άμεσα με την πραγματοποίηση της 
συγκέντρωσης και είναι αναγκαίοι γι’ αυτήν, οι περιορισμοί αυτοί 
εξετάζονται μαζί με την ίδια τη συγκέντρωση (βλέπε άρθρο 4δ 
παράγραφος 5 εδ. 2 του ν. 703/77) 

α) Αναφέρατε οποιονδήποτε δευτερεύοντα περιορισμό στις συμφωνίες 
που αφορά η γνωστοποίηση, για τον οποίο ζητάτε εκτίμηση μαζί με 
τη συγκέντρωση και 

β) εξηγείστε γιατί οι περιορισμοί αυτοί συνδέονται άμεσα με την 

πραγματοποίηση της συγκέντρωσης και είναι αναγκαίοι γι αυτή. 

Αλλαγή της νομικής βάσης της γνωστοποίησης. 

9.6 Σε περίπτωση που η Επιτροπή Ανταγωνισμού διαπιστώσει ότι η 
γνωστοποιούμενη πράξη δεν συνιστά συγκέντρωση κατά την έννοια του 
άρθρου 4, επιθυμείτε να αντιμετωπισθεί ως αίτηση για τη χορήγηση 
απαλλαγής (εξαίρεσης) βάσει του άρθρου 1 παρ. 3 ή αρνητικής 
πιστοποίησης βάσει του άρθρου 11 του Ν 703/77; Σε καταφατική 
περίπτωση θα πρέπει να συνυποβληθούν τα στοιχεία της αντίστοιχης 
αίτησης. 


ΤΜΗΜΑ 10 


Δήλωση 

Εφόσον οι γνωστοποιήσεις υπογράφονται από εκπροσώπους ή πληρεξουσίους 
επιχειρήσεων, οι τελευταίοι πρέπει να προσκομίζουν γραπτή εξουσιοδότηση. Η 
εξουσιοδότηση αυτή πρέπει να συνοδεύει την γνωστοποίηση (βλ. παραπάνω 
σημείο 1.4). 

Στο τέλος της γνωστοποίησης πρέπει να περιλαμβάνεται η ακόλουθη δήλωση η 
οποία υπογράφεται από όλα τα γνωστοποιούντο μέρη ή από τους εκπροσώπους 
ή πληρεξουσίους τους. 





11232ΐβ _ ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) _ 

«Οι υπογράφοντες δηλώνουμε ότι, καθόσον γνωρίζουμε και πιστεύουμε, οι 
πληροφορίες που περιλαμβάνονται στην παρούσα γνωστοποίηση είναι αληθείς, 
ορθές και πλήρεις, ότι έχουν υποβληθεί πλήρη αντίγραφα των εγγράφων που 
ζητούνται με το «ΥΠΟΔΕΙΓΜΑ ΠΡΟΗΓΟΥΜΕΝΗΣ ΓΝΩΣΤΟΠΟΙΗΣΗΣ 
ΣΥΓΚΕΝΤΡΩΣΗΣ ΕΠΙΧΕΙΡΗΣΕΩΝ», ότι όλες οι εκτιμήσεις επισημαίνοντσι ως 
τέτοιες και αποτελούν τις ακριβέστερες εκτιμήσεις των υπό κρίση πραγματικών 
περιστατικών και οτι όλες οι απόψεις που διατυπώνονται είναι ειλικρινείς. Εχουμε 
πλήρη γνώση των διατάξεων του άρθρου 4β παρ. 4 και του άρθρου 25 του ν. 
703/1977. 

Τόπος και ημερομηνία: 

Υπογραφές:» 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


